kardosdrur/scandi-wiki huggingface dataset:
Henri Dutilleux

Henri Dutilleux (født 22. januar 1916, død 22. maj 2013) var en fransk komponist.

Hans ungdomsværker er skrevet under indflydelse af Debussy, Ravel og Roussel, men dog med stor originalitet.
Han har skrevet to symfonier, der har vundet anerkendelse for sin mesterlige komponering. Komponeringen betegnes som original, men dog uden at stilen opfattes som banebrydende.

Biografi 
Som ung studerede Dutilleux harmonilære, kontrapunkt og klaver hos Victor Gallois ved Douai Konservatoriet før han rejste til Paris. Der (i 1933 til 1938) fulgte han undervisningen ved Jean og Noël Gallon (i harmonilære og kontrapunkt), hos Henri-Paul Busser (komposition) og hos Maurice Emmanuel (musikhistorie) ved Paris Conservatoire.

Dutilleux vandt Prix de Rome i 1938 for sin Cantata L'Anneau du Roi. Han arbejdede et år som sygepasser i hæren og kom derefter tilbage til Paris i 1940, hvor han arbejdede som pianist, arrangør og musiklærer. I 1942 dirigerede han Paris Operaens kor.

Dutilleux arbejdede som direktør for musikproduktion hos den Franske Radio fra 1945 til 1963. Han arbejdede som professor i komposition ved École Normale de Musique de Paris fra 1961 til 1970. Han blev ansat ved Paris Conservatoire i 1970. Hans studerende inkluderer franske komponister som Gérard Grisey og Francis Bayer samt den canadiske komponist Jacques Hétu.

Værker 
Henri Dutilleux har en del forskellige værker bag sig:

Orkestrale 
 Danse Fantastique for orkester (1942) (*)
 Symfoni No. 1 (1951)
 Symfoni No. 2 Le Double (1959)
 Métaboles (1964)
 Timbres, Espace, Mouvement ou la Nuit Etoilée (1978)
 Mystère de l'Instant (1989)

Koncerter 
 Cello Concerto Tout un Monde Lointain (1970)
 Violin Concerto L'Arbre des Songes (1985)
 Nocturne for Violin og Orkester Sur le Même Accord (2002)

Kammer/Instrumental 
 Sarabande et Cortège for fagot og piano (1942) (*)
 Sonatine for Fløjte (1943) (*)
 Au Gré des Ondes for piano (1946) (*)
 Obo Sonate (1947) (*)
 Piano Sonate (1948)
 Choral, Cadence et Fugato for trombone og piano (1950)
 Tous les Chemins for piano (1961)
 Bergerie for piano (1963)
 Résonances for piano (1965)
 Figures de Résonances for piano (1970)
 3 Préludes for piano (1973-1988)
 Strygekvartet Ainsi la Nuit (1976)
 Trois Strophes sur le Nom de Sacher for solo cello (1976-1982)
 Les Citations for obo, harpsichord, kontrabas og percussion (1991)

Kor 
 The Shadows of Time, for 3 børnestemmer og orkester (1997)

Vokal 
 Cantata L'Anneau du Roi (1938) (*)
 Quatre Mélodies for stemme og piano (1943) (*)
 La Geôle for stemme og orkester (1944) (*)
 Deux Sonnets de Jean Cassou, for bariton og piano (1954)
 San Francisco Night, for stemme og piano (1963)
 Correspondances, for sopran og orkester (2003)
 Le Temps l'Horloge, for sopran og orkester (2007-2009)

Ballet 
 Le Loup (1953)

Eksterne henvisninger 

 
 

(*) Dutilleux fornægtede de fleste af disse værker skrevet før sin klaversonate som han nummererede som opus 1.

Komponister fra Frankrig
Klassiske komponister fra det 20. århundrede
Georges Enesco

George Enescu, kaldt Georges Enesco i Frankrig (født 7. august 1881 nær byen Dorohoi i Rumænien - død 4. maj 1955 i Paris, Frankrig) var en rumænsk komponist, violinist, pianist og dirigent. 

Allerede som ung var han aktiv på flere områder, bl.a. som violin- og klaversolist, med berømte orkestre i Europa og Amerika. 

Han var kendt for sin personlige udstråling og som violinist for sit elegante og fantasifulde spil med udsøgt klang. 

Som komponist var han inspireret af rumænsk folkemusik og han komponerede fra 1897 til 1955 omkring 30 værker for orkester, har yderligere skrevet 9 symfonier, en opera og kammermusikalske værker.

Udvalgte værker  
 "Studie" Symfoni nr. 1 (1895) - for orkester
 "Studie" Symfoni nr. 2 (1895) - for orkester
 "Studie" Symfoni nr. 3 (1896) - for orkester
 "Studie" Symfoni nr. 4 (1898) - for orkester
 Symfoni nr. 1 (1905) - for orkester
 Symfoni nr. 2 (1914) - for orkester
 Symfoni nr. 3 (1918) - for klaver, kor og orkester
 Symfoni nr. 4 (1934, 1994-1996 - færdigjort af Pascal Bentoiu) - for orkester
 Symfoni nr. 5 (1941, 1994-1996 - færdigjort af Pascal Bentoiu) - for tenor, kvindekor og orkester
 Kammersymfoni (1954) - for 11 instrumenter
 Symfoni Koncertante (1901) - for cello og orkester
 "Rumænsk digtning" (Symfonisk suite) (1897) - for orkester
 "Rumænsk Rapsodi nr. 1" (1901) - for orkester
 "Rumænsk Rapsodi nr. 2" (1901) - for orkester
 "Orkestersuite nr. 1" (1903) - for orkester
 "Orkestersuite nr. 2" (1915) - for orkester
 "Orkestersuite nr. 3" "Suite Villageoise" (1937–38) - for orkester

Andet 
 Kommunen i Botoşani distrikt hvor han blev født er nu opkaldt efter ham.
 Der er et George Enescu Museum i Bukarest.

Eksterne henvisninger 
 

  Om Georges Enescu på musicweb-international.com

Komponister fra Rumænien
Klassiske komponister fra det 20. århundrede
Holsten-mellemistiden

Holsten-mellemistiden (tidligere stavet Holstein) i Nordeuropa (analog til Hoxnian-mellemistiden i Storbritannien, Yarmouth-mellemistiden i Nordamerika og Mindel-Riss-mellemistiden i Alperne) varede fra ca. 418.000 til 386.000 år siden. Det er i den mellempleistocæne subepoke i den kvartære periode.

Det var en varm periode, og dens aflejringer ligger direkte oven på materialer fra den foregående Elster-istid og under lagene fra den følgende Saaleistid.

Klimaet var varmere end i dag, men der udviklede sig aldrig en dækkende skov. I stedet var landet dækket af skovsteppe – dette bekræftes bl.a. af periodens eneste pattedyrsfund nemlig en knogle af vildhesten Equus ferus. Fra Nordtyskland og Storbritannien kendes spor af dyreliv der minder om det man ser i Eem-mellemistiden.

Den såkaldte Acheuléen-kultur, der tilskrives Homo ergaster, kendes fra Europa fra for ca. 0,5 mio. år siden til for ca. 135.000 år siden. De tidligste spor af menneskets anvendelse af ild kendes fra Europa for ca. 0,4 mio. år siden

Fundne fossiler i Danmark 
 Vildhest, Equus ferus, Vejby ved Fredericia

Kilder/referencer

Eksterne henvisninger 
 Lars Skipper: Fossiler i Danmark – Efter periode 
 (425,000-375,000 Hoxnian Interglacial ),
 (424,000 – 380,000 The Ice Age in the Midlands and the Ancient Human Occupation of Britain ),
 (250,000 – 200,000 Kents Cavern, Geology)

Tidsnavigation:

Istider og mellemistider
Pleistocæn
Morton Feldman

Morton Feldman (født 12. januar 1926 i New York City, død 3. september 1987 i Amerika) var en amerikansk komponist. 

I 1950 mødte han John Cage, der fik afgørende indflydelse på hans musikalske skaben ved at opmuntre ham til at eksperimentere og have tillid til egne ideer. Dette førte til eksperimenter med utraditionelle notationsformer, og han var sandsynligvis den første komponist, der benyttede grafisk notation. Nogle af hans værker varer over halvanden time, men den fem timer lange strygekvartet er den længste.

Eksterne henvisninger 
 Art of the States: Morton Feldman  

Personer fra New York City
Komponister fra USA
Klassiske komponister fra det 20. århundrede
Amerikanere i 1900-tallet
Polsk (sprog)

Det polske sprog (język polski eller polszczyzna på polsk) er et af de vestslaviske sprog og dermed et indoeuropæisk sprog. Polsk er tæt beslægtet med andre blandt andet tjekkisk, slovakisk og sorbisk.

Det er det officielle sprog i Polen og tales af ca. 65 millioner mennesker. Der findes betydelige polsktalende mindretal i bl.a. Litauen, Hviderusland, Ukraine, Tjekkiet, Letland, Brasilien, Tyskland, Frankrig, Canada og USA.

Det polske alfabet 
 aA ąĄ bB cC ćĆ dD eE ęĘ fF gG hH iI jJ kK lL łŁ mM nN ńŃ oO óÓ pP qQ rR sS śŚ tT uU vV wW xX yY zZ źŹ żŻ
 bogstaver, som ikke findes i dansk er: ą, ć, ę, ł, ń, ó, ś, ź og ż
 der bruges også dobbelte bogstaver: ch, cz, dz, dź, dż, rz, sz.

Polske dialekter 
Det polske sprog blev langt mere homogent i anden halvdel af 1900-tallet, dels på grund af migration af polakker fra den østlige til den vestlige del af landet efter Sovjetunionens besættelse af områderne i 1939, og Polens overtagelse af tidligere tyske områder efter 2.verdenskrig.

Indbyggerne i de forskellige regioner i Polen taler stadig standardpolsk med små forskelle, selv om forskellene mellem disse brede "dialekter" er småt. Polakker med polsk som modersmål oplever ingen problemer i gensidig forståelse, ligesom udlændinge har vanskeligt ved at skelne de regionale forskelle.

De regionale forskelle svarer til de gamle stammeopdelinger fra for omkring tusind år siden, de vigtigste af disse med hensyn til antallet af talere er:

 Schlesisk der tales i den sydvestlige del (nogle betragter schlesisk som et selvstændigt sprog)
 Storpolsk dialekt der tales i de vestlige dele af Polen
 Lillepolsk dialekt der tales i den sydlige og sydøstlige dele af Polen
 Masovisk dialekt der tales i hele de centrale og østlige dele af Polen
 Lviv dialekt – næsten uddød

Historiske geografiske udbredelse 

Som et resultat af 2.verdenskrig blev Polens grænser ændret væsentligt. Ændringen af grænserne var ledsaget af en række folkevandringer: Tysk udvisning af polakker ifølge Generalplan Ost, Polsk udvisning af 140.000 ukrainere i 1947 ifølge Operation Wisła og etnisk udrensning: Ukrainske fascisters drab på over 100.000 polakker i Volhynien resulterede i betydelige demografiske ændringer. Polske områder der ifølge Jaltakonferencen tilfaldt Sovjetunionen efter 2. verdenskrig betød at områderne med de store ukrainske og hviderussiske mindretal, besat af Polen efter 1. verdenskrig, blev indlemmet i Hviderusland og Ukraine og de polske mindretal i områderne blev flyttet til det nye Polen.

Litteratur

Ordbøger

Henvisninger

Eksterne henvisninger 

 Dansk-polsk ordbog

Polsk sprog
Brian Ferneyhough

Brian John Peter Ferneyhough (født 16. januar 1943) er en engelsk komponist.

Hans musik er kompromiløs modernistisk i udtrykket og skabt under anvendelse af komplekse serielle kompositationsteknikker. Kompleksitet er et af nøgleordene i hans musik. Musikken er mangelaget, og partiturerne er detaljerede til det yderste og stiller ekstreme skrev både til lytterne og musikerne.

Kilder/henvisninger 
 biografi og værkfortegnelse

Komponister fra England
Klassiske komponister fra det 20. århundrede
Luc Ferrari

Luc Ferrari (født 5. februar 1929 i Frankrig, død 22. august 2005) var en fransk komponist, ikke mindst af elektroakustisk musik, der er inspireret af John Cage. 

En stærk interesse for naturen og dagligdags lyde hvilket har ført til en række værker.

Ekstern henvisning 
 Biografi over Luc Ferrari 

Personer fra Paris
Komponister fra Frankrig
Franskmænd i 1900-tallet
Franskmænd i 2000-tallet
Gerald Finzi

Gerald Raphael Finzi (født 14. juli 1901, død 27. september 1956) var en engelsk komponist.

Han komponerede 40 opusnumre inden for alle genrer, dog med en vis overvægt af vokalmusik. Hans mest kendte værker er sangkredsen Dies natalis (1926-39) for sopran, tenor og strygere, og hans koncert for cello og orkester, hører til  blandt de betydningsfulde kompositioner i engelsk musik. 

Komponister fra England
Klassiske komponister fra det 20. århundrede
Jøder fra Storbritannien
Briter i 1900-tallet
Personer fra London
Elster-istiden

Elster-istiden i Nordeuropa (også kendt som Kansas-istiden i USA, Angli-istiden i Storbritannien og Mindel-istiden i Alperne) var en meget hård istid i den mellempleistocæne subepoke. Istiden varede ca. fra 490.000 til 410.000 år siden. I USA nåede isen helt til Douglas County, Kansas. I Europa nåede isen til London og Slovakiet.

Elster-istiden er den ældste istid med aflejringer i større dele af Danmark. De domineres af prækvartære, danske ledeblokke, hvilket de senere istiders aflejringer ikke gør. Der er indicier for tre stadialer (gletsjerfremstød); Den ældste stadial kom fra Norge og efterlod ledeblokke fra Oslofeltet. Den midterste stadial kom fra Mellemsverige og efterlod kinnediabas. Den yngste stadial kom fra Østersøområdet og efterlod palæozoiske bjergarter fra det baltiske område. Isskjoldet nåede kvartærtidens største udbredelse i Elster og dækkede den sydlige del af Nordsøen, Nordtyskland og Holland.

Den såkaldte Acheuléen-kultur, der tilskrives Homo ergaster, kendes fra Europa fra for ca. 0,5 mio. år siden til for ca. 135.000 år siden.

Kilder 

Tidsnavigation:

Istider og mellemistider
Pleistocæn
Kenneth Gaburo

Kenneth Louis Gaburo (5. juli 1926 – 26. januar 1993) var en amerikansk komponist, jazzpianist og musikforsker.

Han var en af pionererne inden for den elektroniske musik i USA og forkæmper for opførelsen af europæisk avantgarde musik samme sted.

Hans store produktion, der ofte kombinerer flere medier, herunder mimik, dias, recitation og bånd, omfatter en del af hans arbejder der er afledt af hans forskning i bl.a. psykoakustik.

Kilder/henvisninger 
 om Kenneth Gaburo

Komponister fra USA
Cromer-mellemistiden

Cromer-mellemistiden (Aftonian-mellemistiden i USA, Günz-Mindel-mellemistiden i Alperne) er en mellemistid som varede 850.000-465.000 år siden. Det er imidlertid en forsimplet fremstilling at opfatte Cromer som en simpel mellemistid på linje med f.eks. Eem-mellemistiden. Man taler derfor i stigende grad om Cromer-komplekset som bestående af hele 3-4 mindre istider og 4-5 varmeperioder – mellemistider.

De ældste danske mellemistids-aflejringer stammer fra Harreskov mellemistid i Cromer. Herfra kendes bl.a. Elm, Taks, Vedbend og Kristtorn samt danmarks ældste pattedyrsfund, en del af venstre pandeben fra en Kronhjort.

Den primitive stenalderkultur, Oldowan-kulturen, kom til det gegrafiske område Europa ca. 1 mio. år før nu.

Kilder/referencer 

 Lars Skipper: Fossiler i Danmark – Efter periode

Eksterne henvisninger 

 16/12/2004, Archaeologists Excited By 500.000 Year Old Axe Find In Quarry – 24 Hour Museum – official guide to UK museums, galleries, exhibitions and heritage Citat: "...discovered at a quarry in Warwickshire...what is perhaps most intriguing about it is that it is made of a type of volcanic rock called andesite..."
 14 December 2005, BBC News: Tools unlock secrets of early man Citat: "...New research shows early humans were living in Britain around 700,000 years ago...it was significantly warmer so people could move north without adaptation..."
 BBC News landkort med det geografiske område Storbritannien landfast med resten af Europa

Tidsnavigation:

Istider og mellemistider
Pleistocæn
Roberto Gerhardt

Roberto Gerhardt (født 26. september 1896, død 5. januar 1970) var en spansk/engelsk komponist af schweizisk afstamning. 

Gerhardt emigrerede i 1939 til England, hvor han kom til at spille en stor rolle inden for organisatorisk arbejde. Hans musik bærer præg af fransk impressionisme og af Maurice Ravels instrumentationsteknik og er ofte udarbejdet i henhold til tolvtoneteknik.
Han har skrevet 7 symfonier (hvoraf nr. 5 er ufuldendt) og orkesterværker.

Udvalgte værker 

 Symfoni "Hyldest til Pedrell" (1941) - for orkester
 Symfoni nr. 1 (1952-1953) - for orkester
 Symfoni nr. 2 (1957–1959) - rekomposition som "Metamorfose" (ufuldendt) (1967–68) - for orkester
 Symfoni nr. 3 "Collager" (1960) - for bånd og orkester  
 Symfoni nr. 4 "New York" (1967) - for orkester
 Symfoni nr. 5 (kun fragment) (1969) - for orkester
 Kammersymfoni "Løven" (1969) - for kammerorkester

Eksterne henvisninger 
 om Roberto Gerhard på www.musicweb-international.com 

Komponister fra Spanien
Komponister fra England
Klassiske komponister fra det 20. århundrede
Philip Glass

Philip Glass (født 31. januar 1937 i Baltimore, USA) er en amerikansk klassisk komponist, fløjtenist og pianist.

Han er en af de mest succesrige og omtalte komponister inden for ny musik i den sidste fjerdedel af 1900-tallet, og hans navn er tæt forbundet med minimalismen.

Han skabte sit eget ensemble, The Philip Glass Ensemble i 1968. Skønt overvejende traditionelt besat mht. instrumenter adskiller det sig fra de fleste andre kammerensembler ved bl.a. brug af elektrisk forstærkning.

Philip Glass har også optrådt inden for jazz og rock. Han har skrevet flere operaer, 12 symfonier og instrumentalmusik samt teater- og filmmusik.

Værkliste 

 Orkester
 Symfoni nr. 1 "Lav Symfoni" (1992) - for orkester
 Symfoni nr. 2 (1994) - for orkester
 Symfoni nr. 3 (1995) - for strygeorkester
 Symfoni nr. 4 "Helte Symfoni" (1996) - for orkester
 Symfoni nr. 5 "Koral / Rekviem, Bardo og Nirmanakaya" (1999) - for kor og orkester
 Symfoni nr. 6 "Plutonian Ode" (2001) - for sopran og orkester
 Symfoni nr. 7 Toltec" (2004) - for orkester 
 Symfoni nr. 8  (2005) - for orkester
 Symfoni nr. 9 (2011) - for orkester
 Symfoni nr. 10 (2012) - for orkester
 Symfoni nr. 11 (2017) - for orkester
 Symfoni nr. 12 (2019) - for orkester
 Symfoni nr. 13 (2022) - for orkester
 Symfoni nr. 14 "Lichtenstein" (2021) - for orkester

 Opera
 Einstein on the Beach (1976)
 Satyagraha (1980)
 Akhnaten (opera) (1983)
 the CIVIL warS (1984)
 The making of the representative for Planet 8 (1985-88)
 White Raven (1991)
 The Voyage (1992)
 The marriages between zones three, four, and five (1997
Les enfants terribles (1996) (Opført i Albertslund i maj 1996)
 Galileo Galilei (2002)
 Waiting for the Barbarians (2005)

 Filmmusik
 Koyaanisqatsi (1983)
 Kundun (1997)
 The Hours (2002)
 Notes on a Scandal (2006)
 Powaqqatsi (1988)

Kilder

Eksterne henvisninger 

 
 
 

Komponister fra USA
Filmkomponister fra USA
Klassiske komponister fra det 20. århundrede
Operakomponister fra USA
Fløjtenister fra USA
Pianister fra USA
Jøder fra USA
Buddhister
Personer fra Baltimore
Klassiske komponister fra det 21. århundrede
Alexander Goehr

Peter Alexander Goehr (født 10. august 1932 i Berlin, Tyskland) er en tysk/engelsk emigreret komponist.
Han har især gjort sig bemærket med musikdramatiske værker, f.eks operaen Behold the Sun fra 1985, og kammermusik for mindre, ofte usædvanlige besætninger. Han har også skrevet 4 symfonier for orkester. Han emigrerede med sin familie til England i (1933). og har levet som freelance komponist der siden. Han hører sammen med Peter Maxwell Davies og Harrison Birtwistle til den moderne engelske musiks vigtige eksponenter.

Udvalgte værker 
 Lille Symfoni (1963) - for orkester
 Symfoni i en sats (1969, Rev. 1981) - for orkester
 Symfoni (1979) - for kammerorkester
 Symfoni "Med Chaconne" (1985-1986) - for orkester

Eksterne henvisninger
   om Alexander Goehr på www.musicweb-international.com

Komponister fra England
Klassiske komponister fra det 20. århundrede
Personer fra Berlin
Nordic Satellite AB

Nordic Satellite AB er et firma som operer to SIRIUS satellitter, der forsyner de nordiske og baltiske lande med TV, radio, data og kommunikation. Firmaet er ejet af Den Svenske Rumfartsorganisation og SES Global.

Eksterne links 
Nordic Satellite AB

Telekommunikationsvirksomheder fra Sverige
Sofija Gubajdulina

Sofija Asgatovna Gubajdulina ( ,  opr. Сания (Сония) Әсгат кызы Гобәйдуллина  ; født 24. oktober 1931 i Tjistopol) er en tatarsk/russisk komponist.

Hun er blandt de vigtigste af de moderne komponister fra den tidligere Østblok, der er slået igennem i Vesten i forbindelse med Østblokkens opløsning.

Hendes musik er båret af en dyb religiøs følelse, og i flere af hendes værker er der direkte henvisninger til den kristne trosbekendelse.

Hun har bl.a. skrevet en violinkoncert, bratschkoncert samt 2 symfonier, bl.a. Symfoni "Stemmer.. forstummer" i 12 satser.

I 1999 modtog Gubajdulina Léonie Sonnings Musikpris, og Polarprisen i 2002.

Udvalgte værker 

 Symfoni nr. 1 "Stemmer.. forstummer" (i tolv satser) (1986) - for orkester
 Symfoni nr. 2 "Halleluja" (1990) - for kor og orkester
 Bratschkoncert (1996) - for bratsch og orkester
 Violinkoncert "På nuværende tidspunkt" (2007) (dedikeret til Anne-Sophie Mutter) - for violin og orkester

Eksterne henvisninger 
 Classical.net: Sofia Gubaidulina
 Schirmer: Sofia Gubaidulina 

Komponister fra Rusland
Klassiske komponister fra det 20. århundrede
Modtagere af Léonie Sonnings musikpris
Klassiske komponister fra det 21. århundrede
Personer fra Republikken Tatarstan
Den Svenske Rumfartsorganisation

Rymdstyrelsen (Rumfartsbestyrelse) er et statsligt svensk agentur. Styrelsen distribuerer statens garantier til forskning og udviklinger, samt påbegynder forskning og udvikling i rummet, og er samtidig den svenske kontakt i det internationale rumfartssamarbejde. Rumfartsprogrammet bliver for det meste ført igennem det internationale samarbejde. Eksempler fra store projekter som den svenske deltagelse i ISS og til Odin-satelliten.

Den svenske rumfartsorganisation Rymdbolaget er ejet af den svenske stat og ledes af rymdstyrelsen. Organisationen driver raketopsendelsesanlægget Esrange og forskningscentret i Kiruna på vegne af det Europæiske Rumfartsagentur.

Eksterne links 
Svensk Rumfartsbestyrelse 

Rumfartsorganisationer
Etableret i 1972
Lou Harrison

Lou Harrison (14. maj 1917 i Portland , Oregon – 2. februar 2003 i Lafayette , Indiana ) var en amerikansk komponist.

Han var en ivrig forkæmper for bl.a. Ives' musik, som han selv rekonstruerede[?] og dirigerede.

Tolvtonemusik og europæisk barok præger hans musik, men blandingen konstituerer en egen stil.

Han fokuserer på melodisk og rytmiske aspekter i sin musik, idet harmonik og kontrapunkt ikke interesserer ham synderligt.

Han har bl.a. skrevet 4 Symfonier , og en masse orkester musik , med Balinesisk inspiration.

Udvalgte værker  

 Symphony på G (nr. 1) (1947) - for orkester
 Symfoni nr. 2 "Elegisk" (1942) - for orkester
 "Suite fra ægteskab ved Eiffeltårnet" (1961) - for orkester
 "Musik" (1967) - for violin med forskellige instrumenter, europæisk, asiatisk og afrikansk, strygesolo og orkester
 Symfoni nr. 3 (1982) - for orkester
 Klaverkoncert (1983–1985) (Dedikeret til Keith Jarrett) - for klaver og orkester
 Symfoni "Sidste Symfoni" (nr. 4) (1990, rev. 1995) - for fortæller og orkester

Komponister fra USA
Klassiske komponister fra det 20. århundrede
Svensk Rumfartsbestyrelse

Svensk Rumfartstyrelse, eller Rymdstyrelsen, er et statsligt svensk agentur. Styrelsen distribuerer statens garantier til forskning og udviklinger, samt påbegynder forskning og udvikling i rummet, og er samtidig den svenske kontakt i det internationale rumfartssamarbejde. Rumfartsprogrammet bliver for det meste ført igennem det internationale samarbejde. Eksempler fra store projekter som den svenske deltagelse i ISS og til Odin-satelliten.

Eksterne links 
Svensk Rumfartsbestyrelse 

Rumfartsorganisationer
Lejaren Hiller

Lejaren Hiller (23. februar 1924 – 27. januar 1994) var en amerikansk komponist.

Han var den første der brugte computeren ved udarbejdelse af kompositioner. Han blandede ofte teknikker og stilarter i samme værk.

Kildehenvisninger 
 Peter Gena's Home Page: Lejaren Hiller (1924-1994)  
 Experimental Music Studios: Lejaren Hiller-biografi  

Komponister fra USA
Alan Hovhaness

Alan Vaness Chakmakjian Hovhaness (født 8. marts 1911 i Somerville, Massachusetts, død 21. juni 2000 i  Seattle, Washington, USA) var en amerikansk komponist og pianist af armensk-skotsk afstamning.

Har registreret mere end 400 værker i alle genrer, herunder 67 symfonier. Dette til trods for han tidligt i 1940'erne kasserede eller omarbejdede over 1000 tidligere kompositioner. 

Mystiske og religiøse impulser ligger ofte bag værkerne, men han er en af de mest efterspurgte og hyppigst opførte komponister i Amerika.

Kilder/henvisninger 
 Hovhaness website
 Liste over Hovhaness kompositioner

Komponister fra USA
Pianister fra USA
Personer fra Massachusetts
John Ireland (komponist)

John Nicholson Ireland (13. august 1879 – 12. juni 1962) var en engelsk komponist. 

Hans tidlige værker er stærkt påvirket af Johannes Brahms, men i 1917 fandt han sit eget udtryk med sin 2. violinsonate, som vakte så stor begejstring, at forlæggerne stod i kø for at få lov at udgive den.

Han skrev en klaverkoncert i 1930, som desværre næsten aldrig spilles. Han har herudover skrevet nogle klaverværker samt nogle få orkesterværker. Hans væsentligste produktion ligger inden for kammermusik, klavermusik, vokalmusik både kormusik og solosange.

Kilder/henvisninger 
 The John Ireland Trust

Komponister fra England
Briter i 1900-tallet
Tom Johnson

Tom Johnson (født 18. november 1939) er en amerikansk komponist.

Han emigrerede i 1983 til Frankrig, hvor han stadig bor.

Slog igennem med den hyppigt opførte opera The Four-Note Opera fra 1972. Har også skrevet teatermusik og kammermusik.

Komponister fra USA